CELEX: 32010R1237
Language: bg
Date: 2010-12-15 00:00:00
Title: Регламент (ЕС) № 1237/2010 на Европейския парламент и на Съвета от 15 декември 2010 година за изменение на Регламент (ЕО) № 2187/2005 на Съвета по отношение на забраната за селективно изхвърляне с цел повишаване на качеството и ограниченията за риболова на писия и калкан в Балтийско море, Белти и протока Оресунд

31.12.2010   
            
            
               BG
            
            
               Официален вестник на Европейския съюз
            
            
               L 348/34
            
         РЕГЛАМЕНТ (ЕС) № 1237/2010 НА ЕВРОПЕЙСКИЯ ПАРЛАМЕНТ И НА СЪВЕТА
   от 15 декември 2010 година
   за изменение на Регламент (ЕО) № 2187/2005 на Съвета по отношение на забраната за селективно изхвърляне с цел повишаване на качеството и ограниченията за риболова на писия и калкан в Балтийско море, Белти и протока Оресунд
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 43, параграф 2 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   като взеха предвид становището на Европейския икономически и социален комитет (1),
   в съответствие с обикновената законодателна процедура (2),
   като имат предвид, че:
   
               (1)
            
            
               С Регламент (ЕО) № 2187/2005 на Съвета (3) се определят специфични технически мерки за опазването на рибните ресурси в Балтийско море, Белти и протока Оресунд, и по-специално ограниченията за риболов във връзка с определени видове, размери на отвора на мрежите и зони.
            
         
               (2)
            
            
               Регламент (ЕО) № 1226/2009 на Съвета от 20 ноември 2009 г. за определяне на възможностите за риболов и свързаните с тях условия за някои рибни запаси и групи от рибни запаси, приложими в Балтийско море за 2010 г. (4) предвижда забрана за селективно изхвърляне с цел повишаване на качеството, както и ограничения за риболов на писия и калкан.
            
         
               (3)
            
            
               Тази забрана и тези ограничения са технически мерки от постоянен характер, които не следва повече да бъдат включени в регулаторната рамка за установяване на годишните възможности за риболов. Следователно от януари 2011 г. те следва да бъдат включени в Регламент (ЕО) № 2187/2005.
            
         
               (4)
            
            
               Терминът „Общност“, използван в постановителната част на Регламент (ЕО) № 2187/2005, следва да бъде променен след влизането в сила на Договора от Лисабон на 1 декември 2009 г.
            
         
               (5)
            
            
               Следователно Регламент (ЕО) № 2187/2005 следва да бъде съответно изменен.
            
         
               (6)
            
            
               За да се гарантира непрекъснатото прилагане на мерките, предвидени в настоящия регламент, той следва да влезе в сила в деня след публикуването му в Официален вестник на Европейския съюз,
            
         ПРИЕХА НАСТОЯЩИЯ РЕГЛАМЕНТ:
   Член 1
   Регламент (ЕО) № 2187/2005 се изменя, както следва:
   
               1.
            
            
               Добавя се следният член:
               „Член 15а
               Забрана за селективно изхвърляне с цел повишаване на качеството
               Всички видове, за които са въведени квоти и които са уловени при риболовните операции, се вземат на борда на кораба и впоследствие се разтоварват, освен ако това не противоречи на задълженията, определени в регламентите на Съюза в областта на рибарството, определящи технически мерки и мерки за контрол и опазване, по-специално в настоящия регламент, в Регламент (ЕО) № 2371/2002 или в Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството (5)
               
            
         
               2.
            
            
               Добавя се следният член:
               „Член 18а
               Ограничения за риболова на писия и калкан
               1.   Забранява се съхраняването на борда на следните видове риба, когато те са уловени в географските зони и в рамките на посочените по-долу периоди:
               
                           Вид
                        
                        
                           Географска зона
                        
                        
                           Период
                        
                     
                           Писия (Platichthys flesus)
                        
                        
                           Подучастъци 26, 27, 28 и 29 южно от 59° 30′ с.ш.
                        
                        
                           от 15 февруари до 15 май
                        
                     
                           Подучастък 32
                        
                        
                           от 15 февруари до 31 май
                        
                     
                           Калкан (Psetta maxima)
                        
                        
                           Подучастъци 25, 26 и 28 южно от 56° 50′ с.ш.
                        
                        
                           От 1 юни до 31 юли
                        
                     2.   Чрез дерогация от параграф 1 при риболов с тралове, датски сейнери или подобни средства с размер на отвора, равен или по-голям от 105 mm, или с хрилни мрежи, заплитащи мрежи или тройни мрежи с размер на отвора, равен или по-голям от 100 mm, приловът на писия и калкан може да се задържа на борда и да се разтоварва в рамките на ограничение от 10 % от живото тегло на общия улов, задържан на борда и разтоварен на брега през периодите на забрана, посочени в параграф 1.“
            
         
               3.
            
            
               В член 26, параграфи 1 и 2 думата „Общност“ или съответстващото ѝ прилагателно се заменя с думата „Съюз“ или съответстващото ѝ прилагателно, като се извършват граматичните корекции, необходими вследствие на тази замяна.
            
         Член 2
   Настоящият регламент влиза в сила в деня след публикуването му в Официален вестник на Европейския съюз.
   
   Прилага се от 1 януари 2011 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Страсбург на 15 декември 2010 година.
      
         
            За Европейския парламент
         
         
            Председател
         
         J. BUZEK
      
      
         
            За Съвета
         
         
            Председател
         
         O. CHASTEL
      
   
   
      (1)  Становище от 15 септември 2010 г. (все още непубликувано в Официален вестник).
   
      (2)  Позиция на Европейския парламент от 23 ноември 2010 г. (все още непубликувана в Официален вестник) и решение на Съвета от 6 декември 2010 г.
   
      (3)  ОВ L 349, 31.12.2005 г., стр. 1.
   
      (4)  ОВ L 330, 16.12.2009 г., стр. 1.
   
      (5)  ОВ L 343, 22.12.2009 г., стр. 1.“